România în Schengen: „Trebuie să avem mai multă grijă, să ne concentrăm pe integrarea în zona euro”, crede un profesor de economie
Intrarea României în Spațiul Schengen reprezintă un pas înainte, care va pune foarte mult în valoare nu doar libera circulație a persoanelor, ci și libera circulație a mărfurilor, transmite Cristian Păun, profesor de economie în cadrul Academiei de Studii Economice București (ASE). Acum, însă, România trebuie să se concentreze pe integrarea în zona euro, „cu atât mai mult cu cât suntem la limită cu unul din cei mai problematici indicatori, datoria publică”, atrage el atenția.